text: Oxfam Intermón Terrassa entra a formar part de connecTerrassa | connecTerrassa
  Oxfam Intermón Terrassa entra a formar part de connecTerrassa
  dijous, 27 maig, 2021 - 12:00
  La Comunitat d'empreses i professionals connecTerrassa segueix creixent. Recentment s'hi ha incorporat Oxfam Intermón Terrassa (Passeig Comte d'Ègara, 2).
  La botiga d'Oxfam Intermón de Terrassa va néixer fa més de 25 anys, ja en l'actual emplaçament, i dedicada a la venda de productes de comerç just, bàsicament alimentació, artesania, complements i bijuteria, cosmètica i roba, amb la garantia de compliment dels màxims certificats de qualitat, tant del producte com de la fabricació.
  Està gestionada per un equip d'una vintena de voluntaris que cobreixen tots els torns de la setmana, amb els seus responsables d'àrees, sota la supervisió dels gestors d'Oxfam Intermón.
  Tenen un ampli ventall de productes, destacant l'alimentació, amb els productes estrella que són els cafès i tes i les xocolates, passant per galetes, bombons, sucres i panels, pastes, quinoa, xia, vins i licors
  També tenen productes de cosmètica certificada, articles de pell com bosses, carteres de mà, bufandes, mocadors, pijames, mitjons, samarretes de cotó orgànic, decoració de la llar, neteja, llibres de temàtica ambiental i infantil...